1821. године ово подручје било је једно од првих која су узела учешће у Грчком Устанку. Одмах по успостављању државе Грчке образована је и велика префектура Аркадија, која је касније смањивана науштрб околних нових префектура. Током 20. века и поред снажне модернизације префектуре Аркадија је стално била исељеничко подручје са наглим смањењем становништва услед неповољних животних услова. Сматра се да данашње становништво префектуре чини око 50% становништва од пре 100 година. Последњих деценија префектура се нашла у нешто бољем положају, пре свега захваљујући изградњи савременог ауто-пута ка Атини. Са друге стране некадашња префектура, а данас округ је било и један од најтеже погођених прилично бројним шумским пожарима током протеклих 2 деценије. Такође, 1967. године снажан земљотрес је погодио град Мегалополи.